What's a Nice Girl Like You Doing in a Place Like This?

What's a Nice Girl Like You Doing in a Place Like This? ialah filem pendek komedi hitam putih 1963 yang dibuat oleh Martin Scorsese ketika belajar di Tisch School of the Arts, Universiti New York. Filem ini menceritakan seorang penulis yang taksub dengan sebuah gambar di dindingnya. Filem ini dirakamkan dalam format filem 16 mm. What's a Nice Girl Like You Doing in a Place Like This? difilemkan dalam tempoh seminggu.

Martin mengatakan bahawa filem ini tidak mendalam sama sekali dan menggambarkan filem ini sebagai kisah paranoia sebenar. Beliau mengarahkan filem ini selepas menonton filwm komedi-drama arahan Federico Fellini 1963 8½ untuk pertama kalinya. Filem ini mulanya dijadikan sebuah filem seram, kemudian digantikan menjadi filem komedi. Filem ini dibintangi oleh Zeph Michaelis, Mimi Stark, Sarah Braveman, Fred Sica, dan Robert Uricola. Filem ini menerima ulasan positif dari para pengkritik. Filem ini ditayangkan semula pada Mei 2020 dalam format resolusi 4K.

 Plot 
Filem ini bermula dengan Algernon, yang juga dipanggil dengan nama Harry oleh kawan-kawannya, berpindah ke pangsapuei baru. Algernon yang bekerja sebagai penulis, melihat gambar perahu di tasik. Meskipun beliau tidak menyukainya, beliau membelinya kerana ia merupakan orang yang peka. Kawan-kawannya mengatakan kepadanya bahawa gambar itu tidak terlalu sukar untuk dilihat. Setelah beberapa hari, Algernon mendapati dirinya terpaku pada gambar serta merasa sulit untuk menulis dan makan. Algernon percaya bahwa ketaksubannya terhadap gambar ialah hasil dari kepekaan yang kuat dan khayalannya yang jelas. Tiba-tiba, dia tidur kerana ketaksuban ini.

Algernon mengadakan pesta, ketika bertemu seorang gadis yang mengalihkan perhatiannya dari gambar. Algernon melihat gadis itu sangat menarik dan membuat perasaan ketaksubannya hilang. Algernon akhirnya mampu makan, menulis, dan tidur seperti sediakala. Algernon kemudian memutuskan untuk menikahi gadis itu dan mereka berbulan madu di Pameran Dunia New York 1964, yang sedang diadakan. Setelah melalui bulan madu, mereka menjalani kehidupan perkahwinan yang normal. Algernon mula menulis buku pengakuan dan gadis itu melukis gambar. Namun, setelah berbicara dengan psikoanalis perihal ketaksubannya dengan gambar, Algernon menjadi taksub dengan gambar lain dan menggambarkan lautan. Ketaksubannya dengan gambar baru membuatnya merasa terjebak di dalamnya.

 Pelakon 
Kredit diadaptasi dari British Film Institute.

 Zeph Michaelis sebagai Algernon
 Mimi Stark sebagai isteri
 Sarah Braveman sebagai penganalisis
 Fred Sica sebagai kawan
 Robert Uricola sebagai penyanyi
 Martin Scorsese sebagai lelaki dalam gambar

 Penerbitan 
Pada tahun 1963, Martin Scorsese mengarahkan dan menulis skrip filem pendek pertamanya What's a Nice Girl Like You Doing in a Place Like This? sebagai sebahagian dari program musim panas Universiti New York. Filem ini diilhamkan dari cerita pendek karya Algernon Blackwood, filem pendek animasi arahan Mel Brooks tahun 1963 The Critic, dan perfileman Gelombang Baru Perancis-Itali. Filem ini ditulis sepenuhnya oleh Martin dan meskipun pada awalnya dimaksudkan sebagai filem seram, namun kemudian bertukar haluan menjadi sebuah filem komedi. Filem ini melibatkan Richard H. Coll sebagai pemuzik, James Newman sebagai ahli sinematografi, dan Robert Hunsicker sebagai penyunting. Filem ini menampilkan animasi dan montaj.

Martin mengarahkan filem ini setelah menonton filem komedi-drama surealis arahan Federico Fellini 8½ (1963) untuk pertama kalinya. Filem ini dirakamkan dengan menggunakan filem 16 mm dan dirakamkan dalam tempoh seminggu. Martin berkata mengenai filem yang dianggapnya sebagai kisah paranoia sebenar ini: "Filem kecil saya memiliki semua ejekan dan kesenangan hanya dengan menempatkan gambar dalam gerak perlahan, gerak cepat, keterampilan, dan melakukan antarasunting dengan bayang (matte) yang dilakukan François Truffaut dalam Jules and Jim (1962). Filem ini tidak memiliki kedalaman sama sekali, namun sangat menyenangkan. Filem ini membuat saya mendapatkan biasiswa, jadi bapa saya menggunakan biasiswa itu untuk membiayai pelajaran pada tahun berikutnya." Filem ini berdurasi selama sembilan minit, namun ketika ditayangkan semula pada Mei 2020, filem ini berdurasi 10 minit 2 saat. Filem ini telah ditayangkan dalam pemulihan digital 4K.

 Sambutan 
Peter Sciretta dari /Film mengatakan bahawa filem ini menunjukkan kepintaran awal dari gaya visual dan pilihan suntingan Martin. Annette Wernblad menulis, "seperti banyak filem lain karya Martin, filem ini bukan lawak kosong, namun pada saat yang sama amat mengganggu." Seorang penulis untuk Little White Lies menulis, "Filem ini berbicara mengenai Martin pertama kali terjun ke dalam pembikinan filem yang berfokus pada, protagonisnya yang tidak bersalah." Peter Galvin dari Special Broadcasting Service menulis, "Kesemua jalan cerita doli pantas oleh Martin, penyuntingan asosiatif, dan bakatnya dalam pergerakan koreografi dengan muzik dieksplorasi."

Ben Nyce menganalisis penggunaan perilaku menyakiti diri sendiri dalam filem ini, yang akan diuji dalam karya Martin berikutnya. Vincent LoBrutto merasa bahawa tajuk filem ini ialah klise. Scott Meslow dari Mental Floss menyifatkan filem ini sebagai serba pantas. Aaron Baker menyifatkan filwm ini sebagai karya hibrid yang menggabungkan unsur-unsur hiburan popular seperti Hollywood dan vaudeville dengan kepekaan ceria Gelombang Baru."

 Rujukan 

 Bacaan lanjut 









 Pautan luar 


Kategori:Filem pendek tahun 1963
Kategori:Filem pendek arahan Martin Scorsese